

***Primer dobre prakse***

***Neposredna potrditev operacije***

***Mobilnost študentov iz socialno šibkejših okolij***

**Namen in cilji programa:** Znano je dejstvo, da je odstotek slovenskih študentov, ki se odpravlja na mobilnost v tujino, še vedno med najnižjimi v Evropski uniji. Kot ministrstvo se zavedamo, da se za mobilnost v najmanjšem deležu ali pa sploh ne, odločajo študentje, ki prihajajo iz socialno šibkejših okolij. Pomemben dejavnik, ki vpliva na odločitev za mobilnost so ravno finančna sredstva. Komplementarnost financiranja mobilnosti študentov iz socialno šibkejših okolij, med programom Erasmus+ in sredstvi Evropskega socialnega sklada, bo pripomogla k povečanju možnosti za udeležbo na mobilnosti. V mobilnosti vidimo eno od priložnosti za pridobitev novega strokovnega znanja, znanja o tujih državah in kulturah ter za izboljšanje znanja tujih jezikov. Predvsem pa, izkušnjo v tujini, ki bi izboljšala tudi konkurenčnost študenta na trgu delovne sile po končanem študiju, saj bi pridobil številne nove kompetence za potrebe trga dela. Delni rezultati zaključenih operacij z leta 2016 že nakazujejo, da se povečuje število študentov iz socialno šibkejših okolij, ki se odločajo za mednarodno mobilnost preko programa Erasmus+.

Cilji neposredne potrditve operacije je izboljšanje udeležbe slovenskih študentov iz socialno šibkejših okolij na izmenjavah v tujini ter posledično povečanje učinka mednarodne mobilnosti in pridobivanja novih kompetenc za potrebe trga dela ob komplementarnem financiranju mobilnosti iz programa Erasmus+.

**Prednostna os:** 10

Znanje, spretnosti in vseživljenjsko učenje za boljšo zaposljivost

**Prednostna naložba:** 10.1

Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc

**Specifični cilj:** 10.1.3

Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema

**Sklad:** ESS

**Višina sredstev:** 3.625.000,00 €

**EU del:** 2.900.000,00 €

**SLO del:** 725.000,00 €

**Predvideni rezultati:** V okviru Poziva 2016 so bile spodbude za socialno šibkejše izplačane 432 študentom. To pomeni, da je bilo za študijsko leto 2016/2017 skupno izplačano 625.050,00 € sredstev ESS sedmim izbranim upravičencem iz KRVS in KRZS.

**Trajanje operacije:** Poziv za oddajo vloge je vsakoletni. Trenutno je v teku že drugi poziv (Poziv 2017), medtem ko se je prvi Poziv že zaključil (Poziv 2016). Rok za oddajo vloge na poziv 2017 je do 30. 6. 2018. V začetku meseca junija 2018 pa bomo objavili nov poziv (Poziv 2018).